Casas del Reyno - Biquipedia, a enziclopedia libre

# Casas del Reyno

### De Biquipedia

As Casas del Reyno (en aragonés moderno Casas d'o Reino) yeran un edifizio que s'acordó de construir en 1436, como siede d'a Deputazión Cheneral d'Aragón y o Chustizia d'Aragón, en a plaza d'A Seu de Zaragoza. Teneba tres fronteras: una enta la plaza d'A Seu, un otra enta las Casas del Puent, y a zaguera -a más conoixida- ent'o paseyo d'Ebro. A Sala de San Chorche, en do se feba as sesions d'as Corz d'Aragón, yera a más noble, con os retratos d'os reis d'Aragón y un retablo de Chil de Morlans, de do probienen dos escudos d'Aragón conserbaus en o Museu de Zaragoza. También yera l'Archibo d'o Reino d'Aragón.

Tot lo conchunto, talmén l'edifizio más conoixiu de Zaragoza enta par d'alabez, se cremó en os bombardeyos de Zaragoza de zaguers de chinero de 1809, por l'exerzito de Napoleón. As ruinas suyas se aprobeitoron en 1830 pa fer-ie o Seminario Conziliar.

Retrieved from "http://an.wikipedia.org../../../c/a/s/Casas_del_Reyno_58f5.html"

Categoría: Istoria d'Aragón

##### Views

- Articlo
- Descusión
- Current revision

##### Rechirar